Държавен вестник, бр. 89, 2011 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  89
годината са с положителен финансов резултат, 
образуват средствата си за работна заплата по 
реда на чл. 4, ал. 1 и 2.
Чл. 3. (1) Държавните предприятия, които 
не отговарят на условията по чл. 2, образуват 
средствата си за работна заплата тримесечно, 
като средната брутна работна заплата за пред­
ходното тримесечие се умножи по фактическия 
средносписъчен брой на персонала (без лицата в 
отпуск по майчинство) за отчетното тримесечие 
и получената сума се коригира с коефициент. 
(2) Коефициентът по ал.1 се изчислява като 
съотношение на събраните средства по чл. 179, 
ал. 1 от Закона за горите през отчетния период 
и събраните средства през базисния период. 
(3) Териториалните поделения на държавното 
предприятие, които не отговарят на условията 
по чл. 2, образуват средствата си за работна 
заплата тримесечно, като средната брутна ра­
ботна заплата за предходното тримесечие се 
умножи по фактическия средносписъчен брой 
на персонала (без лицата в отпуск по майчин­
ство) за отчетното тримесечие и получената 
сума се коригира с коефициент.
(4) Коефициентът по ал. 3 се изчислява като 
съотношение на начислените средства по чл. 179, 
ал. 1 от Закона за горите през отчетния период 
и начислените средства през базисния период.
(5) Териториалните поделения на държавното 
предприятие, които в резултат на непредвидени 
събития (пожари, свлачища, снеголом, ледолом 
и др.) добият повече дървесина от разчетена­
та, при изчисляване на коефициента по ал. 3 
изключват средствата за  фонд „Инвестиции в 
горите“ по чл. 179, ал. 1 от Закона за горите, 
начислени върху добитата в повече дървесина. 
(6) Окончателният размер на средствата  за 
работна заплата за съответното тримесечие в 
държавните предприятия и техните територи­
ални поделения се одобрява от директора на 
съответното държавно предприятие.
(7) Образуването  на  окончателния размер 
на средствата по ал. 6 се извършва  само в по­
следния месец от тримесечието. За първите два 
месеца на отчетното тримесечие възнагражде­
нието на персонала на държавните предприятия 
и техните териториални поделения се изплаща 
по  утвърдените поименни щатни разписания.
Чл. 4. (1) Държавните предприятия, които 
приключват отчетното тримесечие с положи­
телен финансов резултат и нямат просрочени 
задължения към края на отчетното тримесечие, 
могат да увеличават средствата си за работна 
заплата с коефициент 0,80 за всеки процент 
увеличение на коефициента по чл. 3, ал. 2.
(2) Териториалните поделения на държавно­
то предприятие, които приключват отчетното 
тримесечие с положителен финансов резултат 
и нямат просрочени задължения към края на 
отчетното тримесечие, могат да увеличават 
средствата си за работна заплата с коефициент 
0,80 за всеки процент увеличение на коефици­
ента по чл. 3, ал. 4.
(3) Държавните предприятия и техните 
териториални поделения, които приключват 
отчетното тримесечие със загуба, намаляват 
загубата спрямо предходното тримесечие и 
нямат просрочени задължения към края на 
отчетното тримесечие,  запазват начислените 
средства за работна заплата от предходното 
тримесечие. 
(4) Държавните предприятия и техните 
териториални поделения, които приключват 
отчетното тримесечие със загуба, увеличават 
загубата спрямо предходното тримесечие и имат 
просрочени задължения, не могат да увеличават 
средствата си за работна заплата, достигнати 
от предходното тримесечие.
(5) Държавните предприятия и техните тери­
ториални поделения, в които през предходното 
тримесечие вследствие на влошена пазарна 
конюнктура, предприети мерки за финансово 
оздравяване, аварии и други подобни причини, 
довели до принудително ползване на неплатен 
отпуск от повече от 50 на сто от средносписъч­
ния брой на персонала (без лицата в отпуск по 
майчинство) за повече от 15 календарни дни, 
образуват средствата си за работна заплата на 
основата на начислените средства за работна 
заплата през тримесечието, предхождащо триме­
сечието, през което е ползван принудителният 
неплатен отпуск.
Чл. 5. (1)  При определяне на средствата 
за работна заплата от начислените средства 
през предходното и отчетното тримесечие се 
изключват:
1. обезщетенията по чл. 220, 222, чл. 224, 
ал. 1 и чл. 331 от Кодекса на труда; 
2. възнагражденията на директорите на 
териториалните поделения,  съответно на ди­
ректорите на държавните предприятия;
3. допълнителните възнаграждения за по­
ложен нощен труд по чл. 8 от Наредбата за 
структурата и организацията на работната 
заплата, приета с ПМС № 4 от 2007 г. (ДВ, 
бр. 9 от 2007 г.);
4. внесените от работниците и служителите 
за тяхна сметка суми за задължително и добро­
волно социално и здравно осигуряване, които 
не се облагат по Закона за данъците върху 
доходите на физическите лица;
5. сумите, начислени за сметка на работо­
дателя за първите дни на временна нерабо­
тоспособност, съгласно Кодекса за социално 
осигуряване и Закона за бюджета на държавното 
обществено осигуряване;
6. възнагражденията на наетите лица по 
извънтрудови правоотношения и на сезонните 
работници;